钦定古今图书集成/明伦汇编/氏族典/第342卷 > 刘世扬
## 钦定古今图书集成/明伦汇编/氏族典/第342卷 > 刘世扬

按《明外史刘世扬传》：“世扬，字实甫，闽人。正德十二年
进士。改庶吉士，除刑科给事中。世宗即位，议加兴献
帝皇号，世扬疏谏。历吏科左给事中，进都给事中。劾
詹事府顾鼎臣汗佞。帝怒，予杖。张璁、桂萼被劾罢，世
扬尽劾璁、萼党。未几，复偕同官赵汉等陈修省八事，
中言：‘大学士石珤贞介，殁未易名；尚书李𬭼国之盗
臣身后遗金’”得谥。会璁已再相，而珤实前赐谥。璁因
激帝怒，谓给事言皆妄。乃谪世扬江西布政司照磨。
屡迁河南提学佥事。告归卒。

===刘最===按《明外史邓继曾传》：“刘最，字振廷，崇仁人。正德中进
士。由慈利知县入为礼科给事中。嘉靖二年，中官崔
文以祷祠事诱帝，最极言其非，忤旨，出为广德州判
官。已而东厂太监芮景贤奏最在途仍故御，乘巨舫，
取夫役。帝怒，逮下诏狱，充军邵武。久之，赦还。家居二
十馀年，卒。”